मानसून में बालों में बदबू, स्किन की सूजन, फोड़े-फुंसी, मुंहासों से बचने के घरेलू उपाय
ऑयली और पसीने वाली त्वचा पर अधिक गंदगी और केमिकल पॉल्यूशन जमा होता है, जिससे मुंहासे, फोड़े-फुंसियां और अन्य स्किन प्रॉब्लम्स होती हैं। मानसून में स्किन की देखभाल के आसान घरेलू उपाय बता रही हैं ब्यूटी एक्सपर्ट शहनाज हुसैन।
मानसून के दौरान ह्यूमिडिटी के साथ स्किन पर पसीना और एक्स्ट्रा ऑयल बढ़ जाता है। ऑयली और पसीने वाली त्वचा पर अधिक गंदगी और केमिकल पॉल्यूशन जमा होता है, जिससे मुंहासे, फोड़े-फुंसियां और अन्य स्किन प्रॉब्लम्स होती हैं। मानसून में स्किन की देखभाल के आसान घरेलू उपाय बता रही हैं ब्यूटी एक्सपर्ट शहनाज हुसैन।
मानसून के दौरान स्किन फ्रेशनर बहुत फायदेमंद होते हैं। ये त्वचा को फ्रेश और कूल बनाए रखते हैं। ये रोमछिद्रों को बंद रखने और त्वचा की चमक वापस लाने में मदद करते हैं। गुलाब जल, खीरा, ग्रीन टी, नींबू और पुदीना त्वचा को फ्रेश रखने में मदद करते हैं।
गुलाब जल 
गुलाब जल सबसे पॉपुलर हेल्थ टॉनिक और नेचुरल कूलर है। स्किन का एक्स्ट्रा ऑयल कम करने और उसे टोन करने के लिए गुलाब जल में खीरे का रस या नींबू का रस मिलाकर लगाएं।
त्वचा में ताजगी लाने के लिए रोजाना ठंडे गुलाब जल का इस्तेमाल करें। फ्रिज में गुलाब जल को ठंडा करें, उसमें रूई भिगोकर स्किन को क्लीन करने के लिए इसका इस्तेमाल करें।
खीरा 
खीरा नेचुरल कूलर है, गर्म और ह्यूमिड मौसम खीरे के कई ब्यूटी बेनिफिट्स हैं। इसमें विटामिन सी जैसे कई पोषक तत्व होते हैं, जो त्वचा में निखार लाते हैं। त्वचा की जलन और सूजन को शांत करने और मुंहासे वाली त्वचा के लिए खीरे का उपयोग लाभकारी है। खीरा त्वचा को टोन और तरोताजा करने के अलावा रोमछिद्रों को बंद करता है और स्किन का ऑयल कम करता है। यह सन टैन हटाने और त्वचा का रंग हल्का करने में भी मदद करता है।
कसा हुआ खीरा या खीरे का रस रोजाना चेहरे और आंखों के आसपास की त्वचा पर लगाएं, 15 मिनट बाद पानी से धो लें। त्वचा को ठंडक और ताजगी देने के लिए खीरे के टुकड़ों को त्वचा पर रगड़ा जा सकता है।
पुदीना 
पुदीने की पत्तियां त्वचा को ठंडक और ताजगी देती हैं। पुदीने की पत्तियों को पीसकर पानी में मिला लें। इसे एक घंटे तक ऐसे ही रहने दें। छानकर रूई से चेहरे पर लगाएं। इससे स्किन कूल और फ्रेश रहती है। पुदीने में एंटीसेप्टिक और हीलिंग गुण होते हैं, स्किन की सूजन, फोड़े-फुंसियां, मुंहासे की समस्या में आराम पहुंचाते हैं।
ग्रीन टी 
ग्रीन टी के कई ब्यूटी बेनिफिट्स हैं। ग्रीन टी बैग को एक कप गर्म पानी में डुबोएं। ठंडा करें और स्किन को टोन करने के लिए इसका उपयोग करें। आप ग्रीन टी के पानी को फेस पैक के साथ भी मिला सकते हैं।
2 से 3 कप पानी उबालें और उसमें 2 ग्रीन टी बैग डालें। इसे कुछ मिनटों तक भीगने दें। ठंडा करें और कॉटन वूल पैड से चेहरे पर लगाएं। बचे हुए तरल पदार्थ को फ्रिज में रखा जा सकता है।
ग्रीन टी के पानी में थोड़ा सा शहद मिलाकर चेहरे पर लगाएं। 20 मिनट बाद पानी से धो लें। स्किन की चमक बढ़ जाएगी।
ब्यूटी केयर में ग्रीन टी का इस्तेमाल कई तरीकों से किया जा सकता है। पिसे हुए बादाम, ग्रीन टी की पत्तियां और दही एक अच्छा फेशियल और बॉडी स्क्रब हैं। इसमें एंटी-बैक्टीरियल और एंटी-इंफ्लेमेटरी गुण होते हैं जो पिंपल्स को कंट्रोल करते हैं।
ग्रीन टी की पत्तियों का पाउडर बना लें। इसमें थोड़ा सा दालचीनी पाउडर और नींबू का रस मिलाकर पेस्ट बना लें। इसे सीधे पिंपल्स और फोड़े-फुंसियों पर लगाएं और 20 मिनट बाद सादे पानी से धो लें।
नीम 
नीम का उपयोग त्वचा और बालों की देखभाल के लिए घरेलू उपचार के रूप में किया जाता है। नीम कई स्किन प्रॉब्लम्स को रोकने और स्किन को क्लीन रखने के लिए फायदेमंद है।
नीम में ऑर्गेनिक सल्फर कंपाउंड होते हैं, जो त्वचा और बाल दोनों को लाभ पहुंचाते हैं। इसका उपयोग पिंपल्स या फोड़े-फुंसियों को ठीक करने के लिए किया जाता है। मुट्ठी भर नीम की पत्तियों को 5 कप पानी में धीमी आंच पर उबाल लें। रात भर छोड़ दें। अगली सुबह छानकर पानी से चेहरा धो लें। कील, मुहांसे या फोड़े-फुंसियों पर नीम की पत्तियों का पेस्ट लगाएं।
चार से पांच कप गर्म पानी में दो मुट्ठी नीम की पत्तियां मिलाएं। इसे रात भर ऐसे ही रहने दें। सुबह पानी को छान लें। इस पानी का इस्तेमाल शैम्पू करने के बाद आखिर में बाल धोने के लिए करें। यह उपाय खुजली, बालों में बदबू से राहत देता है। स्कैल्प को स्वस्थ और इंफेक्शन से दूर रखता है। साथ ही रूसी से भी राहत देता है।